עונת 1993/1994 בליגת האלופות

עונת 1993/1994 בליגת האלופות הייתה העונה ה-39 של התחרות האירופית העליונה לקבוצות כדורגל המאורגנת על ידי אופ"א, והעונה השנייה כליגת האלופות. במקור "ליגת האלופות" היה שמו של הטורניר החל משלב הבתים, והטורניר כולו עדיין נקרא "גביע אירופה". בתחרות זכתה מילאן בפעם החמישית בתולדותיה, לאחר שהביסה את ברצלונה 4–0 בגמר שנערך באתונה. האלופה המכהנת, מרסיי, לא הורשתה להגן על תוארה בשל מעורבתה בשערוריית מכירת משחקים בליגה הצרפתית בעונה הקודמת. הייתה זו הפעם הראשונה, והיחידה עד כה, שהאלופה המכהנת אינה משתתפת בתחרות בעונה שלאחר מכן. מונקו, שסיימה במקום השלישי בליגה בעונת 1992/1993, ייצגה את צרפת בתחרות (פריס סן-ז'רמן, שסיימה במקום השני ואף סירבה לתואר האליפות לאחר שנשלל ממרסיי, השתתפה בגביע המחזיקות כזוכת הגביע הצרפתי). הייתה זו העונה השלישית עם שלב בתים, ולראשונה הוצג גם שלב חצי הגמר בן מפגש אחד שהתקיים לאחר שלב הבתים, אליו העפילו הקבוצות שסיימו בשתי המקומות הראשונים בבית. שתי המנצחות בחצאי הגמר העפילו לגמר. מהדורה זאת של הטורניר עמדה בסימן היעדרותם של משתתפים ממדינות יוגוסלביה, עקב הסנקציות הכלכליות שהוטלו בעקבות מלחמות יוגוסלביה. פרטיזן בלגרד היה אמור לייצג את יוגוסלביה בטורניר, אך השתתפותו נאסרה. המועדונים היוגוסלביים זכו להצלחות בעונות הקודמות, כאשר הכוכב האדום בלגרד זכתה ב־1991 וסיימה שנייה בבית בעונה שלאחר מכן. במקביל, קרואטיה, בלארוס, מולדובה, גאורגיה וויילס שלחו לראשונה נציגים לטורניר. מיקומי הקבוצות המשתתפות בעונת 1993/1994 בליגת האלופות   פרטיזן טירנה אוסטריה אנדרלכט דינמו מינסק לבסקי סופיה זאגרב אומוניה ניקוסיה ספרטה פראג קופנהגן מ. יונייטד ברצלונה נורמה טאלין ה.י.ק. מונקו B68 טופטיר דינמו טביליסי ורדר ברמן א.א.ק. אתונה הונבד קורק סיטי אקרנס בית"ר ירושלים מילאן אקרנאס אבניר בגן סקונטו זימברו קישינב פלוריאנה פיינורד לינפילד לך פוזנן רוזנבורג פורטו סטיאווה ספרטק מוסקבה ריינג'רס אראו ליובליאנה א.י.ק. גלאטסראיי דינמו קייב קומבראן טאון {{{שם}}} מחזיקת גביע ליגת האלופות, מרסיי, שסיימה גם במקום הראשון בליגה הצרפתית בעונת 1992/1993, לא הורשתה להשתתף בטורניר עקב פרשת הטיית המשחקים בו הייתה מעורבת. אליפות צרפת נשללה ממנה, והיא ירדה לליג 2. סגניתה, פריס סן-ז'רמן, סירבה ליטול את תואר האליפות, והיא השתתפה בגביע המחזיקות כמחזיקת הגביע הצרפתי. לכן, מונקו, שסיימה במקום השלישי בליגה, ייצגה את צרפת בליגת האלופות. ספרטה פראג העפילה לליגת האלופות משום שזכתה באליפות ליגת העל הצ'כוסלובקית בעונת 1992/1993, אך ייצגה את צ'כיה, הישות המדינית שירשה את צ'כוסלובקיה. להלן לוח הזמנים של התחרות. כל ההגרלות נערכו בז'נבה, שווייץ. אל הסיבוב המקדים העפילו 20 קבוצות, כאשר עשרת המנצחות העפילו לשלב הבא. הסיבוב המקדים, כמו כל סיבובי הנוקאאוט מלבד חצי הגמר והגמר, נערך בשני סיבובים בשיטת בית-חוץ, כאשר שוויון בסיכום שני המשחקים הוכרע באמצעות חוק שערי חוץ, ושוויון גם בשערי חוץ הוכרע באמצעות הארכה. שוויון בסיום הארכה הוכרע שוב באמצעות שערי חוץ (אם הובקעו שערים במהלך ההארכה) או באמצעות דו־קרב בעיטות עונשין (אם לא הובקעו שערים). הגרלת המשחקים נערכה ב־14 ביולי 1993 בז'נבה, שווייץ. הסיבוב הראשון התקיים ב־18 וב־22 באוגוסט, והסיבוב השני ב-1 בספטמבר 1993. דינמו טביליסי הורחקה מהתחרות לאחר ניסיון כושל לשחד את השופט במשחק הראשון. בסיבוב הראשון השתתפו 32 קבוצות, 10 המנצחות בסיבוב המקדים ו־22 שהעפילו ישירות לשלב זה. הגרלת המשחקים נערכה ב־14 ביולי 1993 בז'נבה, שווייץ. הסיבוב הראשון התקיים ב־15 וב־16 בספטמבר, והסיבוב השני ב־28 וב־29 בספטמבר 1993. בסיבוב השני השתתפו 16 הקבוצות שניצחו בסיבוב הראשון. הגרלת המשחקים נערכה ב־1 באוקטובר 1993 בז'נבה, שווייץ. הסיבוב הראשון התקיים ב־20 באוקטובר, והסיבוב השני ב־3 בנובמבר 1993. שלב הבתים החל ב־24 בנובמבר 1993 והסתיים ב־13 באפריל 1994. שמונה הקבוצות חולקו לשני בתים בני ארבע קבוצות, וכל קבוצה שיחקה נגד חברותיה לבית בשני מפגשים, בית-חוץ, ובסך הכול שישה משחקים לכל אחת מהקבוצות. על ניצחון הוענקו 2 נקודות, ועל תיקו נקודה בודדת. בסיום שלב הבתים, עלו לחצי הגמר שתי הקבוצות בכל בית עם מירב הנקודות. מחזורי המשחקים התקיימו ב־24 בנובמבר, 8 בדצמבר, 2 במרץ, 16 במרץ, 30 במרץ ו־13 באפריל. כל הקבוצות, מלבד מילאן ופורטו, ערכו את הופעת הבכורה שלהן בשלב הבתים של ליגת האלופות. ברצלונה ואנדרלכט השתתפו בשלב הבתים של עונת 1990/1991, העונה היחידה של גביע אירופה עם שלב בתים. אל שלב הנוקאאוט העפילו ארבעת הקבוצות שדורגו בשתי המקומות הראשונים בכל בית. המשחקים נערכו במפגש יחיד, כאשר אלופת בית א' אירחה את סגנית בית ב' בביתה, ואלופת בית ב' אירחה את סגנית בית א' בביתה. שתי המנצחות העפילו אל הגמר שנערך באצטדיון נייטרלי. שוויון בתום הזמן החוקי יוכרע בהארכה, ושוויון לאחר ההארכה יוכרע באמצעות דו־קרב בעיטות עונשין. המשחקים נערכו ב־7 באפריל. ערך מורחב – גמר ליגת האלופות 1994 להלן מלכי השערים של עונת 1993/1994 (לא כולל הסיבוב המקדים): ערך מורחב – קבוצות הכדורגל הישראליות במפעלים האירופיים בית"ר ירושלים, אלופת ישראל, ייצגה את ישראל במפעל. היא התחילה את העונה בסיבוב המקדים בו היא נפגשה עם אלופת מולדובה זימברו קישינב ועברה אותה בדרך לשלב הבא. בסיבוב הראשון של התחרות היא נפגשה עם לך פוזנן מפולין והפסידה פעמיים והודחה מהמפעל. בית"ר ירושלים ניצחה 3–1 בסיכום שני המשחקים. בית"ר ירושלים הפסידה 2–7 בסיכום שני המשחקים. אתר האינטרנט הרשמי של עונת 1993/1994 בליגת האלופות (באנגלית) מדיה וקבצים בנושא עונת 1993/1994 בליגת האלופות בוויקישיתוף נתונים מאתר אופ"א Player stats, באתר הרשמי של אופ"א